**ΕΝΩΣΗ ΕΚΠΑΙΔΕΥΤΙΚΩΝ** Αθήνα 23-10-2020

**ΕΙΚΑΣΤΙΚΩΝ ΜΑΘΗΜΑΤΩΝ**  Αρ. Πρωτ.: 312

Παπαναστασίου 49 10445 Αθήνα

Τηλ., Φαξ: 210 8321783 / 6977904185

e-mail: [enosieem@gmail.com](mailto:enoshkkm@otenet.gr)

http:// [www.art-teachers](http://www.art-teachers/).com

Προς: τους εκπροσώπους των κομμάτων της Βουλής

ΥΠΟΜΝΗΜΑ

Από την έκδοση των προσωρινών πινάκων της προκήρυξης 2ΓΕ, η Ένωση παρακολουθεί στενά το προσωπικό αδιέξοδο στο οποίο έχουν περιέλθει συνάδελφοι εικαστικοί – εκπαιδευτικοί ΠΕ08.

Περισσότεροι από 240 καταξιωμένοι καλλιτέχνες και εκπαιδευτικοί με πολυετή προσφορά στη δημόσια εκπαίδευση από τη δυσμενή εργασιακή θέση του αναπληρωτή, βρέθηκαν από τη μια στιγμή στην άλλη, επί ξύλου κρεμάμενοι. Η αιτία είναι μια ψηφιακή γραφειοκρατική διαδικασία, που είτε έμεινε ατελής, είτε δεν ολοκληρώθηκε ορθά για ένα απαράδεκτο παράβολο 3 ευρώ.

Συζητώντας με πολλούς συναδέλφους και αφουγκραζόμενοι την αγωνία και την ανάγκη τους, πήραμε την πρωτοβουλία σε συνεργασία με τον δικηγόρο κ. Π. Παλαιολόγου, να προτείνουμε μια νομοθετική ρύθμιση, μέσα από την προσθήκη μιας τροπολογίας, η οποία θα παρακάμπτει τον άδικο γραφειοκρατικό αποκλεισμό των συναδέλφων και θα τους δίνει μια ευκαιρία στην εργασία και την κοινωνική προσφορά του εκπαιδευτικού τους έργου.   
  
Απευθυνόμαστε σε όλα τα κοινοβουλευτικά κόμματα, κοινοποιώντας το σχέδιο της τροπολογίας, προκειμένου από κοινού να κατατεθεί στο κοινοβούλιο και να ψηφιστεί, αν είναι δυνατόν, ομόφωνα. Ευχόμαστε να βρει ανταπόκριση το αίτημά μας και να λήξει αυτή η γραφειοκρατική ομηρεία των συναδέλφων μας.

Για το Δ.Σ. της Ένωσης Εκπαιδευτικών Εικαστικών Μαθημάτων

Η Γραμματέας Η Πρόεδρος

Ν. Παληοκώστα Ζ. Χατζή